Projekts

LATVIJAS REPUBLIKAS MINISTRU KABINETS

2014.gada Rīkojums Nr.

Rīgā (prot. Nr. .§)

**Par nekustamā īpašuma iegādi aizsardzības nozares vajadzībām**

1. Atļaut Aizsardzības ministrijai pirkt nekustamo īpašumu Skolas ielā 1, Rīgā (būves ar kadastra apzīmējumiem 0100 020 0131 001 un 0100 020 0131 002), kas nepieciešams valsts aizsardzības nozares vajadzībām par 1 849 733.35 *euro* (viens miljons astoņi simti četrdesmit deviņi tūkstoši septiņi simti trīsdesmit trīs *euro*, 35 centi).

2. Aizsardzības ministrijai šā rīkojuma 1.punktā minētā nekustamā īpašuma īpašniekam atlīdzināt zaudējumus saskaņā ar Sabiedrības vajadzībām nepieciešamā nekustamā īpašuma atsavināšanas likuma 25.panta otrās daļas 1.punktu.

3. Aizsardzības ministrijai:

3.1. šā rīkojuma 1.punktā minēto nekustamo īpašumu normatīvajos aktos noteiktajā kārtībā ierakstīt zemesgrāmatā uz valsts vārda Aizsardzības ministrijas personā;

3.2. izdevumus, kas saistīti ar nekustamā īpašuma pirkšanu un ierakstīšanu zemesgrāmatā, segt no Aizsardzības ministrijai piešķirtajiem valsts budžeta līdzekļiem 2014.gadā un turpmākajos gados no budžeta apakšprogrammā 22.12.00 “Nacionālo bruņoto spēku uzturēšana” ilgtermiņa pasākumam “Nacionālo bruņoto spēku ilgtermiņa līgumi” plānotā finansējuma.

4. Atļaut Aizsardzības ministrijai nekustamā īpašuma pirkšanai nepieciešamo finansējumu budžeta apakšprogrammas 22.12.00 “Nacionālo bruņoto spēku uzturēšana” ietvaros pārdalīt prioritārajam ilgtermiņa saistību pasākumam “Operāciju vadības nodrošināšana gaisa telpas patrulēšanai Baltijas valstu gaisa telpā” neizlietoto finansējumu 2014.gadā 607 851 *euro* apmērā un 2015.gadā 152 674 *euro* apmērā ilgtermiņa saistību pasākuma “Nacionālo bruņoto spēku ilgtermiņa līgumi” īstenošanai.

5. Aizsardzības ministrijai normatīvajos aktos noteiktajā kārtībā atbilstoši šā rīkojuma 4.punktam sagatavot un iesniegt Finanšu ministrijā pieprasījumu 2014.gadam piešķirtā valsts budžeta finansējuma pārdalei starp ilgtermiņa saistību pasākumiem un Aizsardzības ministrijas budžeta bāzes izdevumu 2015.gadam precizēšanai.

Ministru prezidente L.Straujuma

Aizsardzības ministrs R.Vējonis

Aizsardzības ministrs R.Vējonis

Vīza: valsts sekretārs J.Sārts

14.05.2014 13:20

266

S.Belrus

Sanita.Belrus@mod.gov.lv,

tālr. 67335063, fakss 67212307